paragraph_text: Za prvi tim tuzlanske Slobode počeo je nastupati s nepunih sedamnaest godina. Nakon četiri prvoligaške sezone prešao je u Hajduk i postao vratar slavne Ivićeve "zlatne" generacije. Navijači Hajduka odmah su mu dali nadimak "Mate" i ispjevali pjesmu „S Marjana puše bura Mešković nam vrata čuva.“. Visok i snažan golman, siguran pri istrčavanju s Hajdukom osvaja dva Prvenstva Jugoslavije 1973./1974. (s 33 nastupa) i 1974./1975. (sa 16 nastupa) i 3 kupa za redom 1973., 1974., 1975./1976., "Zlatna Generacija" Hajduka.